Ernest Jones

Roedd Alfred Ernest Jones (1 Ionawr 1879 – 11 Chwefror 1958) yn seiciatrydd o Gymru a wnaeth y mwyaf i boblogeiddio gwaith Sigmund Freud yn Saesneg. Ei awgrym ef sbardunodd y gyngres seicdreiddiol ryngwladol gyntaf lle darllenodd ei bapur enwog ar resymoli. Cyflwynodd dystiolaeth i'r BMA a arweinodd at eu hawgrym y dylid trin seicdreiddiaeth fel triniaeth ddilys. Ffurfiodd y Gymdeithas Seicdreiddiol Brydeinig, a'r Sefydliad Seicdreiddiol, a chychwynnodd y clinig seicdreiddiol cyntaf yng ngwledydd Prydain. Sylfaenydd Lyfrgell Seicdreiddiol Rynglwladol a'r International Journal of Psycho-Analysis. Bu'n arweinydd rhyngwladol y mudiad seicdreiddiol am flynyddoedd lawer.

 Bywyd 
Fe'i ganwyd yn Nhre-gŵyr, ger AbertaweGwyddoniadur Cymru, gwasg Prifysgol Cymru, 2008; tudalen 482, ac addysgwyd ef yn gyntaf yn Ysgol Ramadeg Abertawe ac yna yng Nghaerdydd ac Ysbyty Coleg y Brifysgol, Llundain lle graddiodd yn feddyg yn 1901. Ym 1907, tra yn Wien, daeth yn ddisgybl i'r seicolegydd enwog Freud.  Gadawodd y cyfandir ar ddechrau'r Rhyfel Byd Cyntaf a dychwelodd i Lundain, lle sefydlodd y Gymdeithas Seicoanalytig Brydeinig ym 1919. Pan y bu rhaid i Freud adael Awstria yn sgil yr Anschluss ym 1938, bu Ernest Jones yn gymorth i'w ryddhau o ddwylo'r Natsiaid ac yna ei gynorthwyo i sefydlu yn Llundain yn ei flwyddyn diwethaf cyn ei farwolaeth ym 1939.bawd|247x247px|Ernest yn y cefn ar y dde a Sigmund Freud yn y blaen ar y chwith.|chwith

Roedd Ernest Jones hefyd yn ymddiddori yng ngwleidyddiaeth ac yn aelod cynnar o Blaid Cymru. Ei wraig gyntaf oedd y gyfansoddwraig Morfudd Llwyn Owen a briododd yn 1917 ac yna Katherine Jokl yn 1919. Ei lyfr sylweddol diwethaf oedd bywgraffiaeth swyddogol Freud, 'Sigmund Freud, Bywyd a Gwaith, 1954 - 1957'.

Roedd yn un o aelodau cynnar Plaid Cymru ac yn gwaredu nad oedd yn rhugl yn y Gymraeg.

Llyfrau a gweithiau eraill ganddo

 1912. Papers on Psycho-Analysis. Llundain: Balliere Tindall & Cox. Revised and enlarged editions, 1918, 1923, 1938, 1948 (5ed rhifyn).
 1920. Treatment of the Neuroses. Llundain: Balliere Tindall & Cox
 1923. Essays in Applied Psycho-Analysis. Llundain: International Psycho-Analytical Press. Revised and enlarged edition, 1951, Llundain: Hogarth Press.
 1924 (editor). Social Aspects of Psycho-Analysis: Lectures Delivered under the Auspices of the Sociological Society. Llundain: Williams and Norgate.
 1928. Psycho-Analysis. Llundain: E. Benn (reprinted with an Addendum as What is Psychoanalysis ? in 1949. Llundain: Allen & Unwin).
 1931a. On the Nightmare. Llundain: Hogarth Press and Institute of Psycho-Analysis.
 1931b. The Elements of Figure Skating. Llundain: Methuen. Revised and enlarged edition, 1952. Llundain: Allen and Unwin.
 1949. Hamlet and Oedipus. Llundain: V. Gollancz.
 1953. Sigmund Freud: Life and Work. Vol 1: The Young Freud 1856-1900. Llundain: Hogarth Press.
 1955. Sigmund Freud: Life and Work. Vol 2: The Years of Maturity 1901-1919. Llundain: Hogarth Press.
 1957. Sigmund Freud: Life and Work. Vol 3: The Last Phase 1919-1939. Llundain: Hogarth Press.
 1961. Sigmund Freud: Life and Work. Addasiad o'r 3 cyfrol cynharach gan Lionel Trilling a Stephen Marcus, gyda chyflwyniad gan Lionel Trilling. Efrog newydd: Basic Books.
 1956. Sigmund Freud: Four Centenary Addresses. Efrog Newydd: Basic Books
 1959. Free Associations: Memories of a Psycho-Analyst. Llundain: Hogarth Press.

Cyfeiriadau

Categori:Seiciatryddion o Gymru
Categori:Gwyddonwyr o Gymru
Categori:Pobl o Forgannwg
Categori:Genedigaethau 1879
Categori:Marwolaethau 1958
Categori:Pobl addysgwyd yn Ysgol yr Esgob Gore
Categori:Pobl addysgwyd yng Ngholeg Llanymddyfri